Aarhuus Stifts-Tidende, 1841-06-11
En Forbindelse mellem Østersøen og Nordsøen ved Hjelp af en Jernbane, der skulde anlægges paa det smalleste Sted af den cimbriske Halve, en Jernbaneforbindelse imellem de ved Nordsøen beliggende Byer Husum og Tønning og Flensborgs Havn, har i nogle Aar været Gjenstand for den offentlige Jnteresse. Denne Forbindelse af tvende betydelige Søveie synes i sig selv at være saa naturlig og overeensstemmende med Tiden, at der i denne Henseende her ikke behøves nogen videre Beviisførelse; Vigtigheden af en saadan Entreprise til Handelens, Jndustriens, Agerdyrkningens Fremme og vort Lands materielle Jnteresser vil især ikke kunne miskjendes, naar der tages Hensyn til lignende Indretninger i andre Lande, hvilke deels ere udførte, deels besluttede eller projecterede, og naar der tages Hensyn til det Opsving, Handelen i den senere Tid har opnaaet ved Veienes Afkortning og kunstige Befordringsmidler. Muligheden af at udføre en saadan Jernbaneforbindelse og Forholdet imellem Omkostningerne og den Nytte, der kan ventes, ere allerede mangsidigen blevne drøftede, og en Committee er nu traadt sammen til dens Udførelse. Hs. K. M. har allern, meddeelt denne Committee en forelødig Bevilgning til at lade tegne Actier til Anlæggelsen, af en Jernbane mellem Flensborg og Husum, og for at godtgjøre den skeete Tegning af Actiecapitalen er en Termin af halvandet Aar fra 1 Marts d. A. bleven foreskreven. Denne Jernbane vil faae en Længde af 5 1/2 Mile, og Omkostningerne, iberegnet 50,000 28 til yderste Sikkerhedsstillen, kunne ifølge de efter allerhøieste Befaling gjorte Overslag anslaaes til 1,300,000 2 eller 650,000 Species. Jfølge de udførlige Beregninger og Overslag kan der idet mindste ventes saadan Jndtægt af Banen, at den vil kunne give Actiehaverne et aarligt Overskud af 9 1/2 PC. af Capitalen. Saasnart Actietegningen er sluttet, vil Banen kunne fuldendes i en Tid af 2 Aar. Actietegningen tager sin Begyndelse den 10de Junii. Udenfor Flensdorg vil der blive udnævnt Befuldmægtigede som paa Committeens Vegne ere berettigede til at modtage Actietegninger. Ved Actiernes Tegning indbetales strax 5 PC. af den tegnede Sum, mod Qvittering af den Befuldmægtigede der modtager Tegningen. Saafremt Actiecapitalen ikke er bragt sammen inden den bestemte Termin, tilbagebetales de 5 PC. strax uden Afkortning, og den undertegnede Committee er ansvarlig derfor. Foruden disse 5 PC. indbetales intet indtil Actietegningen er sluttet og der er meddeelt Actieselskabet den definitive allerh. Bevilgning til Jernbanens Anlæggelse. Den videre Betaling skeer da i Renter, som ikke maa beløbe sig til mere end 20 PC. af Actien og ikke maa udskrives hurtigere efter hverandre end fra 3 til 3 Maaneder. Hver enkelt Betalingsdag samt Beløbet bekjendtgjøres 14 Dage iforveien i Flensborger Tidende, Husumer og Jtzehoer Ugeblad, Altonaer Mercur, Berlingske Avis, Fyenske Stiftstidende, Aarhuus Stiftstidende, og Hamborger Børsenhalles Tidende. Saasnart Actietegningen er sluttet sammenkaldes strax en Generalforsamling. Til alle Generalforsamlinger indbydes 4 Uger iforveien ved de ovennævnte Blade. Alle Forsamlinger afholdes i Flensborg. J den første Generalforsamling vælges en Committee af 25 Actionairer, og af denne vælges igjen en Direction til Forvaltningen af Selskabets Anliggender og Udførelsen af de besluttede Forholdsregler. Flensborg, den 23 Mai 1841. Den Flensborg-Husunske Jernbane=Committer. P. Nielsen. C. Rode. M. Holst. P. N. Hansen. A. L. Andersen. J. Beyrets. Hans Hansen. J. Jochimsen. H. P. Schmidt jun. A. Christiansen jun. C. Schwennsen. P. Diederichsen. Emil Koch Chr. Hansen jun. Til at modtage Actietegningen i Aarhuus er befuldmægtiget. Carl Bentzen.